Publication: Magyar Közlöny
Issue: MK-2010-77 (Year: 2010, Number: 77)
Era: contemporary
Section: 3. melléklet a 31/2010. (V. 13.) EüM rendelethez
Paragraph Index: 483

3. Finanszírozás rendje, finanszírozási algoritmus 3.1. A finanszírozási algoritmus részletezése 3.1.1. (4,5): IV stádiumban nephrectomia, ha nincs csontáttét és a beteg jó általános állapotú. 3.1.2. (5,6): pT3-pT4 indokolt eseteiben (pozitív rezekciós szél, tumor műtéti sérülése) posztoperatív irradiatió; nem műthető csontáttét esetén irradiatió. 3.1.3. (7): Kontroll vizsgálat az I-II stádiumban az első két évben legalább 6 havonta, majd a 3-5. évig legalább évente esedékes. A kontroll vizsgálat során fizikális vizsgálatot, teljes labort, mellkas rtg, hasi-kismedencei UH vizsgálatot kell végezni. Amennyiben indokolt, mellkas CT, hasi, kismedencei CT/MR javasolt. 3.1.4. (8): A relapszust minden esetben igazolni kell (valamely képalkotó eljárással) és dokumentálni szükséges. 3.1.5. (9): Lokális recidíva esetén, amennyiben technikailag lehetséges, sebészi eltávolítás. Irrezekábilis esetekben, ha korábban nem volt sugárkezelés, irradiatió szóba jön. A radioterápia a rá vonatkozó szakmai szabályok szerint történik. 3.1.6. (10): Az utánkövetés a 3.1.3. (7) pontban leírtak szerint történik.

Source: https://magyarkozlony.hu/hivatalos-lapok/611c5e584c1a1d6d6c82990316b856590b944204/dokumentumok/02a633dc638c6a5a364ab9978d09a00e37c5471d/letoltes